CELEX: 32005D0245
Language: mt
Date: 2005-03-18 00:00:00
Title: Id-Deċiżjoni tal-Kummissjoni tat- 18 ta' Marzu 2005 li tikkonċerna kontribuzzjoni finanzjarja speċifika mill-Komunità relatata mal-programm ta' sorveljanza ta' Campylobacter fil-brojlers ippreżentat mill-Iżvezja għas-sena 2005 (innotifikata taħt in-numru tad-dokument C(2005) 759)

18.10.2005   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               208
            
         ID-DEĊIŻJONI TAL-KUMMISSJONI
   tat-18 ta' Marzu 2005
   li tikkonċerna kontribuzzjoni finanzjarja speċifika mill-Komunità relatata mal-programm ta' sorveljanza ta' Campylobacter fil-brojlers ippreżentat mill-Iżvezja għas-sena 2005
   (innotifikata taħt in-numru tad-dokument C(2005) 759)
   (It-test bl-Iżvediż biss huwa awtentiku)
   (2005/245/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-deċiżjoni tal-Kunsill 90/424/KEE tas-26 ta' Ġunju 1990 dwar l-infiq fil-qasam veterinarju (1),u, b'mod partikolari, l-Artikolu 19 u l-Artikolu 20 tagħha,
   Billi:
   
               (1)
            
            
               Il-protezzjoni tas-saħħa umana kontra l-mard u l-infezzjonijiet li jiġu trasmessi direttament jew indirettament mill-annimali għall-bniedem (żoonosi) hija ta' l-akbar importanza.
            
         
               (2)
            
            
               Programm ta' sorveljanza nazzjonali multi-annwali tal-Campylobacter fil-brojlers kien imressaq mill-awtoritajiet ta' l-Iżvezja fl-2000, bil-ħsieb li jiksbu appoġġ finanzjarju mill-Komunità. L-għan tal-programm huwa biex jagħmel stima tal-linja bażi ta' prevalenza kemm fil-produzzjoni primarja u kemm fil-katina alimentari, u biex progressivament jirrinforza l-implimentazzjoni tal-miżuri iġjeniċi fl-irziezet bil-ħsieb li titnaqqas il-prevalenza fl-irziezet u sussegwentement fil-katina alimentari. Il-programm kien approvat mill-Kummissjoni u mill-assistenza finanzjarja tal-Komunità li ġiet mogħtija lilu għal perjodu ta' żmien xieraq f'massimu ta' 4 snin, biex ikopri ċertu spejjeż li daħlu fihom l-Iżvezja u biex tinġabar informazzjoni teknika u xjentifika ta' valur. Il-programm beda mill-1 ta' Lulju 2001.
            
         
               (3)
            
            
               Għal raġunijiet ta' baġit, l-għajnuna tal-Komunità tiġi deċiża kull sena. Bid-deċiżjonijiet tal-Kummissjoni 2001/29/KE (2) tas-27 ta' Diċembru 2000, 2001/866/KE (3) tat-3 ta' Diċembru 2001, 2002/989/KE (4) tat-18 ta' Diċembru 2002 u 2003/864/KE (5) tal-5 ta' Diċembru 2003 il-Komunità tat rispettivament assistenza finanzjarja għat-tieni semestru tas-sena 2001 u għas-snin 2002, 2003 u 2004.
            
         
               (4)
            
            
               Fit-28 ta' Mejju 2004 l-awtoritajiet Żvediżi ppreżentaw programm għall-assistenza finanzjarja mill-Komunità matul l-2005, u programm rivedut fit-2 u s-17 ta' Novembru 2004. Fuq din il-bażi, jidher li huwa xieraq li jiġi mtawwal b'6 xhur, il-perijodu totali għall-assistenza finanzjarja mill-Komunità fuq il-perijodu totali miftiehem qabel ta' 4 snin, għalhekk jipprovdi assistenza għall-perijodu mill-1 ta' Jannar 2005 sal-31 ta' Diċembru 2005. L-assistenza finanzjarja mogħtija mill-Komunità għal dan il-perijodu għandha tkun iffissata sa massimu ta' EUR 160 000.
            
         
               (5)
            
            
               Skond l-Artikolu 3, paragrafu 2, tar-Regolament tal-Kunsill (KE) Nru 1258/1999 (6), miżuri veterinarji u tas-saħħa tal-pjanti meħuda skond ir-regoli tal-Komunità għandhom ikunu ffinanzjati taħt is-Sezzjoni tal-Garanzija tal-Fond Agrikolu Ewropew dwar Gwida u Garanzija; għal raġunijiet ta' kontroll finanzjarju, japplikaw l-Artikoli 8 u 9 tar-Regolament tal-Kunsill (KE) Nru 1258/1999.
            
         
               (6)
            
            
               Kontribuzzjoni finanzjarja mill-Komunità għandha tingħata jekk l-azzjonijiet maħsuba jsiru b'mod effettiv u jekk l-awtoritajiet jagħtu l-informazzjoni kollha meħtieġa fi żmien il-limiti taż-żmien pprovduti.
            
         
               (7)
            
            
               Hemm bżonn li tiġi kkjarifikata r-rata li trid tintuża għall-konverżjoni ta' l-applikazzjonijiet tal-pagamenti mressqa f'muniti nazzjonali kif definit fl-Artikolu 1 d) tar-Regolament tal-Kunsill (KE) 2799/98 li jistabbilixxi l-arranġamenti agrimonetarji għall-euro (7).
            
         
               (8)
            
            
               Il-miżuri pprovduti f'din id-Deċiżjoni huma skond l-opinjoni tal-Kumitat Permanenti fuq il-Katina Alimentari u s-Saħħa ta' l-Annimali.
            
         ADOTTAT DIN ID-DEĊIŻJONI:
   Artikolu 1
   1.   Il-programm ta' sorveljanza għall-Campylobacter fil-brojlers ppreżentat mill-Iżvezja huwa hawnhekk approvat għall-perjodu ta' tnax-il xahar li jibdew mill-1 ta' Jannar 2005.
   2.   L-għajnuna finanzjarja mill-Komunità għall-programm imsemmi fil-paragrafu 1 għandha tkun ta' 50 % ta' l-ispejjeż (VAT eskluża) li ntefqu mill-Iżvezja għall-ittestjar fil-laboratorju, sa 165 SEK għal kull eżami batterjoloġiku biex jinstab il-Campylobacter, 330 SEK għal kull eżami għall-enumerazzjoni tal-Campylobacter u 330 SEK għall-immarkar tas-swaba' tal-Campylobacter u sa massimu ta' EUR 160 000.
   Artikolu 2
   1.   L-għajnuna finanzjarja msemmija fl-Artikolu 1 (2) għandha tingħata lill-Iżvezja sakemm l-implimentazzjoni tal-programm tkun f'konformità mad-dispożizzjonijiet relevanti tal-liġi tal-Komunità, li tinkludi regoli dwar il-kompetizzjoni u fuq l-għoti tal-kuntratti pubbliċi u suġġetta għall-kundizzjonijiet li hemm pprovduti għaliha f'punti (a) sa (e):
   
               a)
            
            
               iġġib fis-seħħ sa l-1 ta' Jannar 2005 il-liġijiet, regolamenti u dispożizzjonijiet amministrattivi biex jiġi implimentat il-programm,
            
         
               b)
            
            
               tressaq evalwazzjoni finanzjarja u teknika li tkopri l-ewwel ħames xhur tal-programm, minn ta' l-inqas erba' ġimgħat wara l-għeluq tal-perijodu tar-rappurtar. Ir-rapport għandu jkun konformi mal-mudell kif stipulat fl-Anness,
            
         
               c)
            
            
               tressaq rapport annwali mill-inqas sal-31 ta' Marzu 2006 fuq l-eżekuzzjoni u r-riżultati ġenerali tal-programm għall-perjodu kollu li għalih ġiet mogħtija l-għajnuna finanzjarja mill-Komunità, i.e. mill-1 ta' Lulju 2001 sal-31 ta' Diċembru 2005. Ir-rapport irid ikun fih ukoll evalwazzjoni teknika u finanzjarja li tkopri s-sena 2005, skond il-mudell kif stipulat fl-Anness, akkumpanjat minn evidenza li tiġġustifika l-ispejjeż imwettqa.
            
         
               d)
            
            
               dawn ir-rapporti li jipprovdu informazzjoni teknika u xjentifika sostantiva u ta' valur li tikkorrispondi ma' l-għan ta' l-intervent tal-Komunità,
            
         
               e)
            
            
               timplimenta l-programm effettivament.
            
         2.   Meta l-limitu taż-żmien fis-subparagrafu 1c) ma jiġix irrispettat, il-kontribuzzjoni għandha tiġi mnaqqsa b'25 % fl-1 ta' Mejju, 50 % fl-1 ta' Ġunju, 75 % fl-1 ta' Lulju u 100 % fl-1 ta' Settembru.
   Artikolu 3
   Ir-rata ta' konverżjoni għall-applikazzjonijiet imressqa fil-munita nazzjonali fix-xahar “n” għandha tkun dik ta' l-għaxar ġurnata tax-xahar “n+1” jew ta' l-ewwel ġurnata preċedenti li għaliha tiġi kkwotata rata.
   Artikolu 4
   Din id-deċiżjoni għandha tapplika mill-1 ta' Jannar 2005.
   Artikolu 5
   Din id-deċiżjoni hija ndirizzata lir-Renju ta' l-Iżvezja.
   
      Magħmula fi Brussell, fit-18 ta' Marzu 2005
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 224, tat-18.8.1990, p. 19. Deċiżjoni kif emendata l-aħħar mid-Direttiva tal-Kunsill u tal-Parlament Ewropew 2003/99/KE tas-17 ta’ Novembru 2003 (ĠU L 325, tat-12.12.2003, p. 31).
   
      (2)  ĠU L 6, tal-11.1.2001, p. 22.
   
      (3)  ĠU L 323, tas-7.12.2001, p. 26.
   
      (4)  ĠU L 344, tad-19.12.2002, p. 45.
   
      (5)  ĠU L 325, tat-12.12.2003, p. 59.
   
      (6)  ĠU L 160, tas-26.6.1999, p. 103.
   
      (7)  ĠU L 349, ta'-24.12.1998, p. 1.
   
      ANNESS
      Informazzjoni teknika u finanzjarja relatata ma' l-implimentazzjoni ta' programm ta' sorveljanza għall-Campylobacter fil-brojlers, l-Iżvezja
      Sezzjoni A.   Rapport tekniku fuq il-kontroll
      Perjodu tar-Rappurtar minn ……………………… sa ………………………………
      
               
                  1.
               
               
                  Eżami magħmul f'laboratorji dijanjostiċi
                  
                              a)
                           
                           
                              Kampjunar ta' rutina
                              
                                           
                                       
                                       
                                          In-numru ta' gruppi għall-qatla li ġew kampjunati
                                       
                                       
                                          In-numru totali ta' kampjuni fuq “kalzetti” mill-irziezet
                                       
                                       
                                          In-numru totali ta' “mselħa (swabs) tal-kloaka” fil-qatla
                                       
                                       
                                          In-numru totali ta' kampjuni tal-“ġilda ta' l-għonq” fil-qatla
                                       
                                       
                                          In-numru totali ta' kampjuni
                                       
                                    
                                          Il-batterjoloġija tal- Campylobacter
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                        
                              b)
                           
                           
                              Kampjunar addizzjonali fl-irziezet matul l-istaġun ta' prevalenza għolja
                              
                                           
                                       
                                       
                                          In-numru ta' rziezet ikkampjunati
                                       
                                       
                                          In-numru totali ta' kampjuni “tal-ħmieġ ta' l-imsaren”
                                       
                                    
                                          Il-batterjoloġija tal- Campylobacter
                                       
                                       
                                           
                                       
                                       
                                           
                                       
                                    
                        
                              c)
                           
                           
                              Kampjunar addizzjonali waqt il-qatla matul l-istaġun ta' prevalenza għolja
                              
                                           
                                       
                                       
                                          In-numru ta' gruppi għall-qatla li ġew kapjunati
                                       
                                       
                                          In-numru totali ta' “kampjuni tal-kloaka”
                                       
                                    
                                          Il-batterjoloġija tal- Campylobacter
                                       
                                       
                                           
                                       
                                       
                                           
                                       
                                    
                        
                              d)
                           
                           
                              Kampjunar għall-enumerazzjoni tal-Campylobacter waqt il-qatla
                              
                                           
                                       
                                       
                                          In-numru ta' gruppi għall-qatla li ġew kampjunati
                                       
                                       
                                          In-numru ta' kampjuni mill-ġilda ta' l-għonq
                                       
                                       
                                          In-numru ta' kampjuni mit- “tlaħliħ komplut tat-tiġieġ”
                                       
                                       
                                          In-numru totali ta' kampjuni
                                       
                                    
                                          Il-batterjoloġija tal- Campylobacter
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                        
                              e)
                           
                           
                              Kampjunar għall-istudji ta' traċċabilità
                           
                        Numru ta' analiżi PFGE tal-Campylobacter:
               
            
               
                  2.
               
               
                  Segwitu ta' l-ikkampjunar
                  Numru ta' ittri ta' segwitu lill-produtturi
                  Numru ta' żjarat ta' segwitu fl-irziezet
               
            
               
                  3.
               
               
                  Deskrizzjoni ta' sitwazzjoni epidemjoloġika fil-katina alimentari (riżultati u analiżi ta' riżultati mill-ikkampjunar, żjarat fl-irziezet).
               
            
               
                  4.
               
               
                  Deskrizzjoni tas-sitwazzjoni epidemjoloġika fil-bnedmin (xejriet u sorsi tal-campylobatterjosi)
               
            
               
                  5.
               
               
                  L-Isem u l-indirizz ta' l-awtorità li qed tirrapporta:
               
            Sezzjoni B.   Stqarrija ta' l-ispejjes li ntefqu għall-kontroll (1)
      
      Perijodu tar-Rappurtar minn ............................. sa ............................
      In-numru tar-referenza tad-Deċiżjoni tal-Kummissjoni li tipprovdi għal assistenza finanzjarja:
      
                  Spejjeż magħmula relatati mal-funzjonijiet fi/minn
               
               
                  Spejjeż magħmula matul il-perijodu tar-rappurtar (munita nazzjonali)
               
            
                  Batterjoloġija tal-Campylobacter
               
               
                   
               
            
                  L-enumerazzjoni tal-Campylobacter
               
               
                   
               
            
                  
                     Fingerprinting tal-Campylobacter
               
               
                   
               
            
         (1)  Meta jiġi ppreżentat ir-rapport finali rreferut fl-Artikolu 2 (c), għall-kull oġġett trid jiġi pprovduta lista ta' l-infiq kollu flimkien ma' kopja tad-dokumenti ta' appoġġ.